钦定古今图书集成/理学汇编/经籍典/第134卷 > 《关雎》
## 钦定古今图书集成/理学汇编/经籍典/第134卷 > 《关雎》

后妃之德也，风之始也，所以风天下而正夫妇也。故
用之乡人焉，用之邦国焉。风，风也，教也，风以动之，教
以化之。然自《关雎》《麟趾》之化，王者之风，故系之周公
南，言化自北而南也。《鹊巢》《驺虞》之德，诸侯之风也，先
王之所以教，故系之召公。《周南》《召南》，正始之道，王化
之基。是以《关雎》乐得淑女以配君子，忧在进贤，不淫
“其色。哀窈窕，思贤才”，而无伤善之心焉，是《关雎》之义
也。